AN COIMISIÚN EORPACH An Bhruiséil,31.5.2018 COM(2018) 360 final Togra le haghaidh CINNEADH Ó PHARLAIMINT NA hEORPA AGUS ÓN gCOMHAIRLE maidir le Ciste Dlúthpháirtíochta an Aontais Eorpaigh a shlógadh chun cúnamh a thabhairt don Bhulgáir, don Ghréig, don Liotuáin agus don Pholainn



MEABHRÁN MÍNIÚCHÁIN 1.Comhthéacs an togra Cumhdaítear leis an gcinneadh seo slógadh Chiste Dlúthpháirtíochta an Aontais Eorpaigh (CDAE) i gcomhréir le Rialachán (CE) Uimh. 2012/2002 ón gComhairle an 11 Samhain 2020 (dá dtagraítear anseo feasta mar an ‘Rialachán’) i gcomhair suim EUR 33 992 206 chun cúnamh a thabhairt don Bhulgáir, don Ghréig, don Liotuáin agus don Pholainn tar éis tubaistí a tharla sna tíortha sin le linn 2017. Gabhann Dréachtbhuiséad Leasaitheach (DBL) Uimh. 4/2018 leis an slógadh sin, lena moltar go gcuirfí na leithreasaí is gá isteach i mbuiséad ginearálta 2018. 2.Faisnéis agus coinníollacha 2.1An Bhulgáir – tuilte An 25 agus an 26 Deireadh Fómhair 2017, bhuail dianbháisteach agus stoirmeacha fíochmhara oirdheisceart na Bulgáire, a rinne damáiste do dhroichid, do chainéil draenála agus do bhallaí coinneála agus don bhonneagar bunúsach. (1)Rinne an Bhulgáir iarratas ar ranníocaíocht ón gCiste Dlúthpháirtíochta an 11 Eanáir 2018, laistigh de sprioc-am 12 sheachtain ó chéad taifead an damáiste an 25 Deireadh Fómhair 2017. Tíolacadh an tiarratas mar ‘thubaiste réigiúnach’ faoi Airteagal 2(3) den Rialachán. (2)Is de bhunús nádúrtha an tubaiste agus dá bhrí sin, tagann sé faoi raon feidhme CDAE. (3)Is é meastachán údaráis na Bulgáire ar an damáiste díreach iomlán a chruthaigh an tubaiste ná EUR 90,3 milliún. Cuireadh an tiarratas i láthair ar bhonn na bhforálacha a bhaineann le ‘tubaistí réigiúnacha’ a leagtar síos in Airteagal 2(3) den Rialachán, a thugann sainmhíniú ar ‘thubaiste réigiúnach’ mar aon tubaiste nádúrtha i réigiún ar leibhéal NUTS 2 de chuid Stáit incháilithe as a neascraíonn damáiste díreach os cionn 1,5 % de OTI an réigiúin sin. Is ionann an damáiste a tháinig as na tuilte in Burgas agus 1,6 % de OTI an réigiúin ábhartha NUTS 2, Yugoiztochen agus dá bhrí sin, is airde é ná an tairseach 1,5 % a leagtar síos sa Rialachán. Dá bhrí sin, tá an tiarratas ón mBulgáir incháilithe le haghaidh ranníocaíocht ó CDAE. (4)Ina niarratas, d’iarr údaráis na Bulgáire go níocfaí airleacan. Tar éis réamh-mheasúnú ar an iarratas, mheas an Coimisiún maidir le méid an damáiste a maíodh gurbh ann dó, nach bhfuil ach beagán níos airde ná an tairseach incháilitheachta, go raibh gá le measúnú níos cuimsithí air agus nach raibh údar cuí le híocaíocht airleacain dá bhrí sin. (5)Tugann iarratas na Bulgáire cur síos mionsonraithe ar an staid mheitéareolaíoch agus ar éifeachtaí na stoirme. Idir an 25 agus an 26 Deireadh Fómhair 2017, bhuail dianbháisteach throm, gaoithe láidre agus borradh stoirme ón Muir Dhubh críoch cheantar Burgas lenar cruthaíodh cás géarchéime. Dearbhaíodh staid éigeandála agus cuireadh an Plean Réigiúnach um Chosaint ar Thubaistí i ngníomh. Bhí 5 íospartach ag an tuile agus rinne sí difear do thart ar 6 000 duine; bhí 142 réadmhaoin chónaithe agus níos mó ná 1 200 réadmhaoin neamhchónaithe faoi uisce. Chuir uiscí abhann agus tonnta tuile arda droichid faoi uisce agus scrios siad bonneagar bóithre, cainéil draenála, draenacha agus ballaí coinneála, lena náirítear an gréasán bóithre náisiúnta. Rinneadh damáiste don bhonneagar cathrach, lena náirítear bóithre, droichid, píopaí uisce, ballaí taca, cosaint draenála, cladáin, grinnill abhann, bonneagar sláinte agus bonneagar cúram leanaí nó scriosadh iad. Rinneadh damáiste trom don láithair líonta talún réigiúnach do dhramhaíl sholadach agus díchoimisiúnaíodh é go sealadach. Bhí an gléasra cóireála fuíolluisce in Dolno Ezerovo faoi uisce agus ní raibh sé ag feidhmiú go sealadach. (6)Mheas an Bhulgáir gurb ionann agus EUR 90,1 milliún costas na noibríochtaí éigeandála agus téarnaimh is incháilithe faoi Airteagal 3(2) den Rialachán agus chuir sí i láthair é le briseadh síos bunaithe ar chineál na hoibríochta. Baineann an sciar is mó i bhfad de na costais incháilithe (nach mór EUR 65 milliún) le hearnáil an iompair. (7)Dhearbhaigh údaráis na Bulgáire go raibh 0,33 % den chostas incháilithe curtha faoi árachas. Dá bhrí sin, ní fhéadfaidh siad ranníocaíocht a fháil ó CDAE. (8)Is ‘réigiúin lagfhorbartha’ faoi Chistí Struchtúracha agus Infheistíochta na hEorpa (SIE) (2014-2020) na réigiúin a buaileadh. Níor chuir údaráis na Bulgáire in iúl don Choimisiún go raibh sé i gceist acu maoiniú a athdháileadh ó chláir Chistí SIE i dtreo bearta téarnaimh. (9)Níor ghníomhachtaigh an Bhulgáir an Sásra Aontais um Chosaint Shibhialta. (10)Maidir le cur chun feidhme reachtaíocht an Aontais maidir le baol tubaiste a chosc agus a bhainistiú, níl aon nós imeachta maidir le sárú ar siúl faoi láthair. (11)Tugann iarratas na Bulgáire cur síos gairid ar chur chun feidhme reachtaíocht an Aontais maidir le baol tubaiste a chosc agus a bhainistiú a bhaineann le cineál na tubaiste. Dá réir sin, rinneadh Treoir 2000/60/CE (an Chreat-Treoir Uisce) agus Treoir 2007/60/CE (an Treoir maidir le Tuilte) a thrasuí in Acht um Uisce na Bulgáire. Rinneadh Treoir 2008/114/CE ón gComhairle maidir le bonneagair chriticiúla a thrasuí in Acht um Chosaint ar Thubaistí na Bulgáire. 2.2An Ghréig – crith talún ar oileán Kos 2017 An 20 Iúil 2017, bhuail crith talún ar mhéid 6.6 ar scála Richter réigiún na Mara Aeigéiche Theas idir Bodrum (an Tuirc) agus oileán Kos (an Ghréig) agus tháinig iliomad iarchreathanna ina dhiaidh. Is mó a bhuail an damáiste a tháinig as an gcrith bonneagar agus sócmhainní poiblí mar aon le láithreacha tábhachtacha ó thaobh na hoidhreachta cultúrtha de.

(1)Rinne an Ghréig iarratas ar ranníocaíocht ó CDAE an 11 Deireadh Fómhair 2017, laistigh de sprioc-am 12 sheachtain ó chéad thaifead an damáiste an 21 Iúil 2017. Tíolacadh an tiarratas mar ‘thubaiste réigiúnach’ faoi Airteagal 2(3) den Rialachán. An 9 Márta 2018, ar iarraidh ón gCoimisiún, sholáthair an Ghréig an fhaisnéis bhreise a raibh gá léi chun an measúnú ar an gcás sin a chur i gcrích. (2)Is de bhunús nádúrtha an tubaiste agus dá bhrí sin, tagann sé faoi raon feidhme CDAE. (3)Is é meastachán údaráis na Gréige ar an damáiste díreach iomlán a chruthaigh an tubaiste ná EUR 101,4 milliún. Cuireadh an tiarratas i láthair ar bhonn na bhforálacha a bhaineann le ‘tubaistí réigiúnacha’ a leagtar síos in Airteagal 2(3) den Rialachán, a thugann sainmhíniú ar ‘thubaiste réigiúnach’ mar aon tubaiste nádúrtha i réigiún ar leibhéal NUTS 2 de chuid Stáit incháilithe as a neascraíonn damáiste díreach os cionn 1,5 % de OTI an réigiúin sin. Is ionann an damáiste a tháinig as an gcrith talún in Kos agus 1,8 % de OTI réigiún ábhartha NUTS 2 na Mara Aeigéiche Theas agus dá bhrí sin, is airde é ná an tairseach 1,5 % a leagtar síos sa Rialachán. Dá bhrí sin, tá an tiarratas ón nGréig incháilithe le haghaidh ranníocaíocht ó CDAE. (4)Ina niarratas, d’iarr údaráis na Gréige go níocfaí airleacan. Mheas an Coimisiún nach raibh údar cuí le híocaíocht airleacain mar go raibh gá le faisnéis bhreise bhunriachtanach ón nGréig chun an réamh-mheasúnú a leagtar síos in Airteagal 4a den Rialachán a dhéanamh. (5)Mar fhreagairt ar an gcrith talún, tugadh isteach foirne tarrthála chun an staid a mheasúnú, chun gníomhaíochtaí tarrthála a dhéanamh, chun feidhmeanna ríthábhachtacha (aerfort, calafort, ospidéal) an oileáin a athbhunú agus chun comhordú a dhéanamh ar na húdaráis bainistithe éigeandála áitiúla. Tugadh le chéile comhraiceoirí dóiteán agus an tSeirbhís Otharchairr Náisiúnta chun cuardach a dhéanamh do dhaoine a bhí sáinnithe agus gortaithe. Chuir foirne speisialta na línte cumhachta a gearradh ar ais i bhfeidhm. Thuairiscigh an Ghréig gur maraíodh 10 nduine agus gur gortaíodh níos mó ná 100 duine. Bhí ar chónaitheoirí agus ar líon mór turasóirí codladh i scoileanna, i bpáirceanna agus amuigh faoin aer ar feadh roinnt oícheanta. Fuarthas gur buaileadh calafort Kos go trom agus nach bhféadfaí é a úsáid ar feadh cúpla lá. Is gá 150 teach a dheisiú agus 10 dteach a atógáil. Is gá 33 ghnólacht a dheisiú agus 5 cinn a atógáil. Buaileadh 3 fhoirgneamh phoiblí freisin. Rinneadh damáiste do mhórán sócmhainní oidhreachta cultúrtha, den chuid is mó ar thaobh thoir an oileáin, a bhí níos cóngaraí d’eipealár an chreatha talún, go háirithe, séadchomharthaí agus láithreacha seandálaíochta i mbaile Kos. (6)Mheas an Ghréig gurb ionann agus EUR 93,9 milliún costas na noibríochtaí éigeandála agus téarnaimh is incháilithe faoi Airteagal 3(2) den Rialachán agus chuir sí i láthair é le briseadh síos bunaithe ar chineál na hoibríochta. Baineann an sciar is mó de na costais incháilithe (níos mó ná EUR 47,8 milliún) le bearta chun an oidhreacht chultúrtha a chosaint. Baineann an dara sciar is mó (thart ar EUR 41,1 milliún) le costais chun an bonneagar iompair a athbhunú. (7)Dhearbhaigh údaráis na Gréige nach bhfuil aon chlúdach árachais ann don chostas incháilithe. (8)Is ‘réigiún níos forbartha’ faoi Chistí Struchtúracha agus Infheistíochta na hEorpa (SIE) (2014-2020) an réigiún a buaileadh. Chuir údaráis na Gréige in iúl don Choimisiún go raibh sé i gceist acu maoiniú a athdháileadh ó chláir Chistí SIE i dtreo bearta téarnaimh. (9)Níor ghníomhachtaigh an Ghréig an Sásra Aontais um Chosaint Shibhialta. (10)Mar éifeacht thánaisteach den chrith talún, bhuail súnámaí logánta cósta leathinis Bodrum agus codanna d’imeallbhord oileán Kos. Rinne foireann idirnáisiúnta a bhí comhdhéanta d’eolaithe ón Tuirc, ón nGréig agus ó Airmheán Comhpháirteach Taighde an Choimisiúin suirbhé iartheagmhais. (11)Maidir le cur chun feidhme reachtaíocht an Aontais maidir le baol tubaiste a chosc agus a bhainistiú, níl aon nós imeachta maidir le sárú ar siúl faoi láthair. (12)Tugann iarratas na Gréige cur síos ar chur chun feidhme reachtaíocht an Aontais maidir le baol tubaiste a chosc agus a bhainistiú a bhaineann le cineál na tubaiste. Bunaithe ar na creathanna talún láidre a bhuail an Ghréig idir 1978 agus 1981, chuir rialtas na Gréige beartas um baol tubaiste nádúrtha a chosc agus a bhainistiú ar bun a raibh mar aidhm leis teacht aniar i bpobail áitiúla a fheabhsú trí chreat i dtaca le beartais a chur chun feidhme chun baoil aitheanta a laghdú, tionchar creathanna talún a bhainistiú agus nósanna imeachta/gníomhaíocht chun baoil nua a chosc. 2.3An Liotuáin – tuilte I rith an tsamhraidh agus an fhómhair, bhuail báisteach leanúnach an Liotuáin, as ar tháinig ithreacha lánsháinithe nárbh fhéidir leo an tuisce breise a ionsú. D’eascair tuilte as an staid sin a rinne damáiste den chuid is mó do bhonneagar an ghréasáin agus in earnáil na talmhaíochta. (1)Rinne an Liotuáin iarratas ar ranníocaíocht ón gCiste Dlúthpháirtíochta an 22 Nollaig 2017, laistigh de sprioc-am 12 sheachtain ó chéad taifead an damáiste an 4 Deireadh Fómhair 2017. Tíolacadh an tiarratas mar ‘mhórthubaiste’ faoi Airteagal 2(2) den Rialachán. An 6 Feabhra 2018, thíolaic an Liotuáin faisnéis bhreise. (2)Is de bhunús nádúrtha an tubaiste agus dá bhrí sin, tagann sé faoi raon feidhme CDAE. (3)Is é meastachán na Liotuáine ar an damáiste díreach iomlán a chruthaigh na tuilte ná EUR 407,4 milliún. Téann an tsuim sin thar a bhfuil sa ‘tairseach do mhórthubaistí’ chun CDAE is infheidhme don Liotuáin in 2017 a shlógadh, arb ionann é agus EUR 214,9 milliún (i.e. 0,6 % den Ollioncam Náisiúnta bunaithe ar shonraí 2015). Ós rud é go dtéann an damáiste iomlán díreach measta thar a bhfuil sa tairseach sin, is ionann an tubaiste agus ‘mórthubaiste nádúrtha’ agus dá bhrí sin, tá sí incháilithe do ranníocaíocht ó CDAE. (4)Níor iarr an Liotuáin go níocfaí airleacan. (5)Tugann iarratas na Liotuáine cur síos mionsonraithe ar an staid mheitéareolaíoch agus ar éifeachtaí na báistí marthanaí. As tréimhse de bháisteach iomarcach thar roinnt míonna le rátaí frasaíochta chomh hard le 280 % den ghnáth-ráta, d’eascair ithir shíorfhluich, uiscí intíre iomarcacha agus róbhrú criticiúil ar chórais draenála. An 4 Deireadh Fómhair 2017, dhearbhaigh an Liotuáin éigeandáil a bheith ann ar fud na tíre. Rinne sreafaí fadtéarmacha barraíochta uisce le hathruithe tobanna i leibhéil an uisce, na hithreach agus na heasrach siolta, chomh maith le brú uisce ard, damáiste do chórais draenála agus deascair a staid chriticiúil as sin. Mhainnigh ar chórais míntírithe talún agus draenála ar fud na tíre uisce a ionsú. Mar thoradh ar aibhneacha a bhí ag cur thar bruach bhuail tuilte goirt barr, feirmeacha agus tithe, stáisiúin leictreachais agus limistéir reilige sa cheantar. Rinne an bháisteach throm damáiste do níos mó ná 100km de bhóithre dúiche. Taifeadadh thart ar 50 gearradh leictreachais; rinneadh damáiste do phíblínte teasa agus d’insliú teirmeach. (6)Mheas an Liotuáin gurb ionann agus EUR 240,2 milliún costas na noibríochtaí éigeandála agus téarnaimh is incháilithe faoi Airteagal 3(2) den Rialachán agus chuir sí i láthair é le briseadh síos bunaithe ar chineál na hoibríochta. Baineann nach mór na costais incháilithe go léir le bonneagar i réimse an uisce/an bhainistithe fuíolluisce a chur ar ais i bhfeidhm, lena náirítear dambaí agus córais draenála. Ní fhéadfar ranníocaíocht ó CDAE a úsáid do dheisithe a chuireann na sócmhainní sin i riocht níos fearr ná mar a bhí siad roimh an tubaiste áfach.

(7)Dhearbhaigh údaráis na Liotuáine nach bhfuil aon chlúdach árachais ann don chostas incháilithe. (8)Is ‘réigiún lagfhorbartha’ faoi Chistí Struchtúracha agus Infheistíochta na hEorpa (SIE) (2014-2020) an réigiún a buaileadh. Níor chuir údaráis na Liotuáine in iúl don Choimisiún go raibh sé i gceist acu maoiniú a athdháileadh ó chláir Chistí SIE i dtreo bearta téarnaimh. Tar éis iarraidh ar thacaíocht d’fheirmeoirí a fháil ón Liotuáin, áfach, ar tíolacadh í don Choimisiún i mí na Samhna 2017, ghlac an Coimisiún Rialachán Cur Chun Feidhme (AE) Uimh. 2018/108 maidir le “beart éigeandála i bhfoirm cabhair a thabhairt d’fheirmeoirí mar thoradh ar na tuilte agus ar an mbáisteach throm i gceantair áirithe sa Liotuáin, sa Laitvia, san Eastóin agus san Fhionlainn”. Is é EUR 9,1 milliún an tuasmhéid a tugadh don Liotuáin. (9)Níor ghníomhachtaigh an Liotuáin an Sásra Aontais um Chosaint Shibhialta. (10)Maidir le cur chun feidhme reachtaíocht an Aontais maidir le baol tubaiste a chosc agus a bhainistiú, níl aon nós imeachta maidir le sárú ar siúl faoi láthair. (11)Tugann iarratas na Liotuáine cur síos ar na nósanna imeachta náisiúnta i dtaca le cosc ar éigeandálaí atá i bhfeidhm gan tagairt go sonrach áfach do chur chun feidhme reachtaíocht an Aontais maidir le baol tubaiste a chosc agus a bhainistiú a bhaineann le cineál na tubaiste. Le Dlí um Chosaint Shibhialta Phoblacht na Liotuáine, rialaítear na nósanna imeachta atá le cur i bhfeidhm ag institiúidí agus bunaíochtaí Stáit agus áitiúla, ag feirmeacha agus ag comhlachtaí eile chun ullmhúchán a dhéanamh d’éigeandálaí agus chun iad a chosc. Faoi na gníomhartha dlí, tá pleananna 3 bliana de bhearta i dtaca le cosc ar éigeandálaí formheasta ag an Aireacht Talmhaíochta, ag an Aireacht Comhshaoil agus ag riaracháin áitiúla. Le Plean um Bainistiú Éigeandála an Stáit, arna fhormheas in 2010, leagtar amach slógadh agus bainistiú ábhar agus acmhainní daonna tar éis éigeandáil stáit. Faoi Ordú Uimh. 1V-114 2007, is ar an Aireacht Comhshaoil agus ar a fochomhlachtaí atá an fhreagracht fógra a thabhairt maidir le teagmhais agus éigeandálaí a chruthaíonn teagmhais hidri-mheitéareolaíocha agus gheolaíocha. 2.4An Pholainn - stoirm Idir an 9 agus an 12 Lúnasa 2017 bhuail stoirmeacha an-fhíochmhara agus báisteach throm áiteanna sa Pholainn agus rinneadh damáiste forleathan d’foraoisí príobháideacha agus poiblí, don bhonneagar poiblí agus do shócmhainní eile. (1)Rinne an Pholainn iarratas ar ranníocaíocht ón gCiste Dlúthpháirtíochta an 25 Deireadh Fómhair 2017, laistigh de sprioc-am 12 sheachtain ó chéad taifead an damáiste an 9 Lúnasa 2017. Tíolacadh an tiarratas mar ‘thubaiste réigiúnach’ faoi Airteagal 2(3) den Rialachán. An 23 Márta 2018, ar iarraidh ón gCoimisiún, sholáthair an Pholainn faisnéis bhreise riachtanach a raibh gá léi chun an measúnú ar an gcás sin a chur i gcrích. (2)Is de bhunús nádúrtha an tubaiste agus dá bhrí sin, tagann sé faoi raon feidhme CDAE. (3)Is é meastachán údaráis na Polainne ar an damáiste díreach iomlán a chruthaigh an tubaiste ná EUR 491,2 milliún. Cuireadh an tiarratas i láthair ar bhonn na bhforálacha a bhaineann le ‘tubaistí réigiúnacha’ a leagtar síos in Airteagal 2(3) den Rialachán, a thugann sainmhíniú ar ‘thubaiste réigiúnach’ mar aon tubaiste nádúrtha i réigiún ar leibhéal NUTS 2 de chuid Stáit incháilithe as a neascraíonn damáiste díreach os cionn 1,5 % de OTI an réigiúin sin. Is ionann an damáiste a rinne an stoirm agus 2,0 % de mheán-OTI ualaithe réigiúnach na trí réigiún lena mbaineann, is iad sin cúige Kuyavia-Pomerania, cúige Pomerania agus cúige na Polainne Móire agus dá bhrí sin, téann sé thar an tairseach 1,5 % a leagtar síos sa Rialachán. Dá bhrí sin, tá an tiarratas ón bPolainn incháilithe le haghaidh ranníocaíocht ó CDAE. (4)Níor iarr an Pholainn go níocfaí airleacan. (5)Tugann iarratas na Polainne cur síos mionsonraithe ar an staid mheitéareolaíoch ag tús Lúnasa 2017. Tháinig dianbháisteach agus múrtha áitiúla cloch sneachta leis an stoirm agus maraíodh 6 dhuine agus gortaíodh 39 nduine. Is déine a buaileadh ceantair Toruń agus Gdańsk. Rinne an Pholainn bearta láithreach chun beatha daoine a tharrtháil, chun foirgnimh a ndearnadh damáiste dóibh a dhéanamh slán agus chun crainn leagtha a bhí sa tslí ar mhórán bóithre agus iarnród agus a ghearr línte cumhachta a bhaint. Tharla an chuid is mó den damáiste in earnáil na bhforaoisí. Is é meastachán na Polainne gur scriosadh 9.8 milliún m3 adhmaid sa trí cheantar buailte. Chruthaigh an tubaiste caillteanais shuntasacha in acmhainní nádúrtha agus bhuail sí mar shampla 22 anaclann foraoise, 15 speiceas éan agus 134 ghnáthóg (Natura 2000), lena náirítear an anaclann foraoise is sine, ‘Foraois Czeszewski’, i gceantar foraoise Jarocin. Rinneadh damáiste trom do bhonneagar foraoise amhail bóithre, droichid, bothanna foraoise, foirgnimh ina raibh ionaid oideachais foraoise, láithreacha turasóireachta agus saoráidí eile. Thairis sin, buaileadh níos mó ná 13 600 feirm agus thart ar 99 000 ha de bharra. In earnáil an fhuinnimh, ba ghá 5 000 piolón a dheisiú, chomh maith le 758 stáisiún claochladán agus níos mó ná 451 km de línte cumhachta. (6)Tá tábhacht faoi leith ag baint le foraoisí sa Pholainn don chomhshaoil agus cosnaítear iad le rialacháin éagsúla. Clúdaíonn siad thart ar 30 % de chríoch na Polainne, agus tá 81 % díobh poiblí. Tá 77 % d’fhoraoisí na Polainne faoi riaracháin Shealúchas na bhForaoisí Náisiúnta de chuid Fhoraoisí an Stáit. Áirítear leo páirceanna náisiúnta, anaclanna dúlra, limistéir de thírdhreach cosanta, láithreáin Natura 2000, limistéir le tábhacht éiceolaíoch, ionaid nádúir agus tírdhreacha agus láithreacha doiciméadachta. Clúdaíonn limistéir líonra Natura 2000 thart ar 20 % den Pholainn. (7)Mheas an Pholainn gurb ionann agus EUR 324,5 milliún costas na noibríochtaí éigeandála agus téarnaimh is incháilithe faoi Airteagal 3(2) den Rialachán agus chuir sí i láthair é le briseadh síos bunaithe ar chineál na hoibríochta. Baineann an sciar is mó (níos mó ná EUR 259,1 milliún) de na costais incháilithe le bearta maidir le hathbhunú láithreach na limistéar arna mbualadh chun iarmhairtí láithreacha ó chreimeadh ithreach a sheachaint. Baineann an dara sciar is mó (EUR 42,4 milliún) le costais chun an bonneagar iompair a athbhunú. (8)Thug an Coimisiún dá aire go raibh fadhbanna ann roimhe seo a mhéid a bhaineann le neamhchomhlíonadh reachtaíocht chomhshaoil an Aontais ag gníomhaíochtaí bainistithe foraoise. Chun neamhchomhlíonadh reachtaíocht chomhshaoil an Aontais ag na hoibríochtaí atá beartaithe maidir le bainistiú foraoise a sheachaint, féadfaidh an Coimisiún forálacha iomchuí a chur san áireamh sa ghníomh cur chun feidhme ina dhiaidh sin. (9)Dhearbhaigh údaráis na Polainne nach bhfuil aon chlúdach árachais ann don chostas incháilithe. (10)Is ‘réigiúin lagfhorbartha’ faoi Chistí Struchtúracha agus Infheistíochta na hEorpa (SIE) (2014-2020) na réigiúin a buaileadh. Níor chuir údaráis na Polainne in iúl don Choimisiún go raibh sé i gceist acu maoiniú a athdháileadh ó chláir Chistí SIE i dtreo bearta téarnaimh. (11)Níor ghníomhachtaigh an Pholainn an Sásra Aontais um Chosaint Shibhialta. (12)Maidir le cur chun feidhme reachtaíocht an Aontais maidir le baol tubaiste a chosc agus a bhainistiú, níl aon nós imeachta maidir le sárú ar siúl faoi láthair. (13)Tugann iarratas na Polainne cur síos ar chur chun feidhme reachtaíocht an Aontais maidir le baol tubaiste a chosc agus a bhainistiú, amhail an ‘Treoir maidir le Tuilte’, Treoir 2007/60/CE maidir le measúnú agus bainistiú baoil tuilte, mar aon le Treoir 2008/114/CE maidir le bonneagair ríthábhachtacha Eorpacha a shainaithint agus a ainmniú agus maidir le measúnú a dhéanamh ar an ngá atá le cosaint na mbonneagar sin a fheabhsú agus Treoir 2012/18/AE maidir le rialú guaiseacha mórthionóiscí a bhaineann le substaintí contúirteacha. Ní ann faoi láthair do reachtaíocht Aontais a bhaineann go sonrach le stoirmeacha.

2.5Conclúid Ar na cúiseanna thuas, comhlíonann na tubaistí dá dtagraítear sna hiarratais arna dtíolacadh ag an mBulgáir, ag an nGréig, ag an Liotuáin agus ag an bPolainn na coinníollacha a leagtar amach sa Rialachán maidir le CDAE a shlógadh. 3.Maoiniú ó leithdháiltí CDAE 2018 Le Rialachán (AE, EURATOM) Uimh. 1311/2013 ón gComhairle an 2 Nollaig 2013, lena leagtar síos an creat airgeadais ilbhliantúil do na blianta 2014-2020 (“Rialachán CAI” anseo feasta), agus go háirithe Airteagal 10 de, ceadaítear slógadh CDAE, laistigh d’uasteorainn bhliantúil de EUR 500 000 000 (praghsanna 2011). Le pointe 11 de Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir leis an smacht buiséadach, le comhar in ábhair bhuiséadacha agus le bainistíocht fhónta airgeadais (IIa), leagtar síos na modúlachtaí do shlógadh CDAE. Ós rud é gurb í an dlúthpháirtíocht an túdar lárnach chun CDAE a chruthú, tá an Coimisiún den tuairim gur cheart do chabhair a bheith forásach. Ciallaíonn sé sin, de réir an chleachtais a bhí ann roimhe seo, gur cheart go mbeadh déine cabhrach níos airde ar fáil don sciar den damáiste atá os cionn na tairsí do ‘mhórthubaiste nádúrtha’ chun CDAE a shlógadh (i.e. 0,6 de OIN nó EUR 3 bhilliún i bpraghsanna 2011, cibé acu is ísle) ná mar a bheadh ann don sciar atá ar an leibhéal suas go dtí an tairseach. Is é 2,5 % den damáiste díreach iomlán faoin tairseach agus 6 % don chuid den damáiste os a cionn an ráta a cuireadh i bhfeidhm roimhe seo chun leithdháiltí a shainiú do mhórthubaistí. Do thubaistí réigiúnacha agus do thubaistí a ghlactar faoin bhforáil maidir le ‘tír chomharsanachta’ is é 2,5 % an ráta. Ní fhéadfadh an ranníocaíocht dul thar chostas iomlán measta na noibríochtaí incháilithe. Leagadh amach an mhodheolaíocht chun an chabhair a ríomh i dTuarascáil Bhliantúil 2002-2003 maidir le CDAE agus ghlac an Chomhairle agus Parlaimint na hEorpa léi. Ar bhonn na niarratas ón mBulgáir, ón nGréig, ón Liotuáin agus ón bPolainn, is mar seo a leanas ríomh na ranníocaíochta airgeadais ó CDAE, bunaithe ar mheastachán na ndamáistí díreacha iomlána a cruthaíodh: Na Ballstáit Cáilíocht na tubaiste Damáiste díreach iomlán (milliún EUR) Tairseach do mhórthubaistí (milliún EUR) 2,5 % de dhamáiste díreach suas go dtí an tairseach (EUR) 6 % de dhamáiste díreach os cionn na tairsí (EUR) Suim iomlán cúnaimh atá molta (EUR) Airleacain arna níoc (EUR) AN BHULGÁIR Réigiúnach (Airt. 2(3)) 90,329 288,020 2 258 225 - 2 258 225 0 AN GHRÉIG Réigiúnach (Airt. 2(3)) 101,432 1 057,800 2 535 796 - 2 535 796 0 AN LIOTUÁIN Mórthubaiste (Airt. 2(2)) 407,366 214,944 5 373 600 11 545 341 16 918 941 0 AN PHOLAINN Réigiúnach (Airt. 2(4)) 491,170 2 501,280 12 279 244 - 12 279 244 0 IOMLÁN 33 992 206 0 I gcomhréir le hAirteagal 10(1) de Rialachán CAI, ba í an tsuim iomlán a bhí ar fáil do shlógadh CDAE ag tús 2018 ná EUR 421 142 057, arb í an tsuim sin leithdháileadh 2018 a bhí fágtha de EUR 280 371 754 (i.e. EUR 574 342 834 lúide EUR 293 971 080 ar slógadh cheana é in 2017), móide leithdháileadh 2017 a bhí fágtha de EUR 140 770 303 nár caitheadh é agus ar tugadh ar aghaidh é go 2018. Is í an tsuim a fhéadfar a shlógadh ag tráth seo na bliana 2018 ná EUR 173 389 397. Tá sí seo ag freagairt don tsuim iomlán a bhí ar fáil do shlógadh CDAE ag tús 2018 (EUR 421 142 057), lúide an tsuim a coimeádadh, de EUR 143 585 709, chun urraim a thabhairt don oibleagáid 25 % de leithdháileadh bliantúil 2018 a choimeád i leataobh go dtí an 1 Deireadh Fómhair 2018, mar a sonraíodh in Airteagal 10(1) de Rialachán CAI agus lúide EUR 104 166 951 a slógadh don Ghréig, don Spáinn, don Fhrainc agus don Phortaingéil níos luaithe i mbliana. Tábla achoimre ar mhaoiniú CDAE Méid EUR Leithdháileadh 2017 arna thabhairt ar aghaidh go 2018 140 770 303 Leithdháileadh 2018 574 342 834 Leithdháileadh 2018 arna thúsualú in 2017 i gcomhréir le hAirteagal 10(2) de Rialachán CAI. -293 971 080 ---------------- Suim iomlán ar fáil ag tús 2018 421 142 057 Lúide an tsuim a slógadh cheana in 2018 don Ghréig, don Spáinn, don Fhrainc agus don Phortaingéil. -104 166 951 Lúide 25 % de leithdháileadh 2018 arna choimeád. -143 585 709 ---------------- Suim uasta atá ar fáil faoi láthair (leithdháiltí 2017+2018) 173 389 397 Méid iomlán na cabhrach a moltar í a shlógadh don Bhulgáir, don Ghréig, don Liotuáin agus don Pholainn - 33 992 206 Infhaighteachtaí atá fágtha go dtí an 1 Deireadh Fómhair 2018 139 397 191 Togra le haghaidh CINNEADH Ó PHARLAIMINT NA hEORPA AGUS ÓN gCOMHAIRLE maidir le Ciste Dlúthpháirtíochta an Aontais Eorpaigh a shlógadh chun cúnamh a thabhairt don Bhulgáir, don Ghréig, don Liotuáin agus don Pholainn TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, Ag féachaint do Rialachán (CE) Uimh. 2012/2002 ón gComhairle an 11 Samhain 2002 lena mbunaítear Ciste Dlúthpháirtíochta an Aontais Eorpaigh, agus go háirithe Airteagal 4(3) de, Ag féachaint do Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir leis an smacht buiséadach, le comhar in ábhair bhuiséadacha agus le bainistíocht fhónta airgeadais, agus go háirithe pointe 11 de, Ag féachaint don togra ón gCoimisiún Eorpach, De bharr an méid seo a leanas: